03/Sv. 57 Službeni list Europske unije 43 32007D0069 6.2.2007. SLUŽBENI LIST EUROPSKE UNIJE L 32/167 ODLUKA KOMISIJE od 18. prosinca 2006. o odobravanju Rumunjskoj odgode primjene određenih odredaba Direktive Vijeća 2002/53/EZ u pogledu stavljanja na tržište sjemena određenih sorata poljoprivrednih biljnih vrsta (priopćena pod brojem dokumenta C(2006) 6568) (Tekst značajan za EGP) (2007/69/EZ) KOMISIJA EUROPSKIH ZAJEDNICA, uzimajući u obzir Ugovor o pristupanju Bugarske i Rumunjske, a posebno njegov članak 4. stavak 3., uzimajući u obzir Akt o pristupanju Bugarske i Rumunjske, a posebno njegov članak 42., budući da: (1) — U skladu s člankom 42. Akta o pristupanju Komisija može usvojiti prijelazne mjere ako su te prijelazne mjere potrebne radi lakšeg prijelaza s  postojećega režima u Bugarskoj i Rumunjskoj na režim koji proizlazi iz primjene veterinarskih i fitosanitarnih pravila Zajed- nice. Ta pravila obuhvaćaju pravila o stavljanju sjemena na tržište. (2) _ Direktivom Vijeća 2002/53/EZ od 13. lipnja 2002. o zajedničkom  katalogu sorata  poljoprivrednih biljnih vrsta (!) predviđeno je da se sjeme sorata poljoprivrednih biljnih vrsta obuhvaćeno Direktivom 2002/53/EZ kako je navedeno u njezinom članku 1. stavku 1. može stavljati na tržište samo ako je udovoljeno zahtjevima iz članka 4. stavka 1., članka 7. i članka 11. te Direktive. (3) — Stavljanje na tržište sjemena određenih sorata moralo bi se zabraniti u Rumunjskoj od dana pristupanja, osim ako se ne odobri odstupanje od tih odredaba. (4) — Kako bi se Rumunjskoj omogućilo da usvoji i provede mjere potrebne za osiguravanje prihvaćanja dotičnih sorti u skladu s načelima sustava Zajednice, treba joj dopustiti odgodu, za razdoblje od tri godine od dana pristupanja, primjene Direktive 2002/53/EZ u pogledu stavljanja na tržište na njezinom državnom području sjemena sorata koje su navedene u njezinom katalogu u skladu s nače- lima drukčijim od onih iz te Direktive i na koje se odnosi službeni zahtjev Rumunjske od 28. rujna 2006. (') SL 1,193, 20.7.2002., str. 1. Direktiva kako je zadnje izmijenjena Uredbom (EZ) br. 1829/2003 Europskog parlamenta i Vijeća (SL L 268, 18.10.2003., str. 1.). (5) — Mjere predviđene ovom Odlukom u skladu su s mišlje- njem Stalnog odbora za sjeme i reprodukcijski materijal u poljoprivredi, hortikulturi i šumarstvu, DONIJELA JE OVU ODLUKU: Članak 1. Odstupajući od članka 4. stavka 1., članka 7. i članka 11. Direktive 2002/53/EZ Rumunjska može odgoditi, na razdoblje od tri godine od dana pristupanja, primjenu te Direktive u pogledu stavljanja na tržište na svojem državnom području sjemena sorata navedenih u Prilogu ovoj Odluci. Tijekom tog razdoblja, to sjeme smije stavljati na tržište samo na području Rumunjske. Na svakoj službenoj ili neslužbenoj deklaraciji ili dokumentu, koji su pričvršćeni na seriju sjemena ili ju prate u skladu s odredbama ove Odluke, mora biti jasno navedeno da je sjeme namijenjeno stavljanju na tržište isključivo na državnom području Rumunjske. Članak 2. Ova se Odluka primjenjuje podložno stupanju na snagu i od dana stupanja na snagu Ugovora o pristupanju Bugarske i Rumunjske. Članak 3. Ova je Odluka upućena državama članicama. Sastavljeno u Bruxellesu 18. prosinca 2006. Za Komisiju Markos KYPRIANOU Član Komisije